# TrackPoint-paikannuslaitteen keskipainike

TrackPoint-paikannuslaitteen keskipainikkeen avulla voit selata asiakirjoja tai WWW-sivuja niitä vierittämällä tai ottaa käyttöön näytön kohteita suurentavan suurennuslasitoiminnon.
TrackPoint-paikannuslaitteen keskipainikkeen käyttö vieritykseen TrackPoint-paikannuslaitteen keskipainikkeen käyttö suurennuslasitoiminnon käyttöönottoon TrackPoint-paikannuslaitteen keskipainikkeen toiminnon vaihto tai poisto käytöstä TrackPoint-paikannuslaitteen keskipainikkeen asetusten muutto
TrackPoint-paikannuslaitteen keskipainikkeen käyttö vieritykseen

1. Siirrä osoitin vieritettävän asiakirjan tai WWW-sivun päälle.

2. Paina TrackPoint-paikannuslaitteen keskipainike alas ja pidä sitä alhaalla. Näytössä olevan osoittimen kuvakkeen tilalle tulee vierityskuvake, joka ilmaisee, että TrackPoint-paikannuslaitteen vieritystoiminto on käytössä.

3. Voit vierittää asiakirjaa tai WWW-sivua pitämällä TrackPoint-paikannuslaitteen keskipainiketta edelleen alaspainettuna ja työntämällä TrackPoint-paikannustappia haluamaasi vierityssuuntaan. Voit vierittää sekä pysty- että vaakasuunnassa.

Huomautus: Mitä kovempaa painat TrackPoint-paikannustappia, sitä nopeammin asiakirja tai WWW-sivu vierittyy. TrackPoint-paikannuslaitteen vieritystoiminto vierittää lisäksi suoraan osoittimen alla olevia asiakirjoja tai WWW-sivuja. Tämän ansiosta voit vierittää aktiivisen sovellusikkunan alla olevia asiakirjoja tai WWW-sivuja.

TrackPoint-paikannuslaitteen keskipainikkeen käyttö suurennuslasitoiminnon käyttöönottoon

1. Siirrä osoitin suurennettavan näytön osan kohdalle.

2. Paina TrackPoint-paikannuslaitteen keskipainike alas ja pidä sitä alhaalla. Näkyviin tulee suurennuslasi-ikkuna, jossa näkyy suurennettuna osoittimen kohdalla oleva näyttöalue. Näkyviin tulee myös suurennuslasikuvake, joka ilmaisee, että TrackPoint-paikannuslaitteen suurennuslasitoiminto on käytössä.

3. Voit siirtää suurennuslasialuetta näytössä pitämällä TrackPoint-paikannuslaitteen keskipainiketta edelleen alaspainettuna ja työntämällä TrackPoint-paikannustappia haluamaasi suurennuslasin siirtosuuntaan.

Huomautus: Voit sulkea suurennuslasi-ikkunan painamalla TrackPoint-paikannuslaitteen keskipainiketta uudelleen. Jos et sulje suurennuslasi-ikkunaa keskipainiketta painamalla, ikkuna katoaa automaattisesti näkyvistä 15 sekunnin kuluttua. Suurennuslasi-ikkunan ollessa avoimena voit pitää sen sisällön valittuna samalla kun siirrät osoitinta ja otat käyttöön jonkin toisen sovellusikkunan.

Voit muuttaa suurennuslasi-ikkunan ominaisuuksia nopeasti painamalla TrackPoint-paikannuslaitteen vasenta tai oikeaa painiketta pitäen samalla keskipainiketta alhaalla. Näin voit muuttaa suurennuskerrointa sekä säätää suurennuslasialueen kokoa. Tämän valikon avulla voit myös valita Suurennuslasin sisällön kopiointi Leikepöydälle -vaihtoehdon, jolloin suurennuslasin sisältö kopioituu Leikepöydälle, josta voit liittää sen haluamaasi kohteeseen. 1x suurennos -asetuksen käytöstä yhdessä Mukautettu alue -asetuksen kanssa on hyötyä etenkin kopioitaessa sovellusikkunan pieniä osia. Mukautetun suurennuslasialueen koon muokkausohjeet ovat jäljempänä kohdassa TrackPoint-paikannuslaitteen keskipainikkeen asetusten muutto.

TrackPoint-paikannuslaitteen keskipainikkeen toimintatavan vaihto tai painikkeen poisto käytöstä

Voit nopeasti vaihtaa TrackPoint-paikannuslaitteen keskipainikkeella toteutettavaa toimintoa tai poistaa keskipainikkeen toiminnot käytöstä tehtäväpalkissa olevan TrackPoint- tai UltraNav-paikannuslaitteen valikon avulla.

1. Voit avata tehtäväpalkin valikon napsauttamalla tehtäväpalkissa olevaa TrackPoint- tai UltraNav-kuvaketta hiiren ykköspainikkeella.

2. Valitse TrackPoint-asetukset ja ota haluamasi keskipainikkeella toteutettava toiminto käyttöön valitsemalla joko Vieritys- tai Suurennuslasi-vaihtoehto. Voit poistaa sekä vieritys- että suurennuslasitoiminnon käytöstä valitsemalla Ei kumpaakaan -vaihtoehdon.

Huomautus: Jos valitset tehtäväpalkin valikon TrackPoint-asetusten joukosta Vieritys-vaihtoehdon, sinun on valittava käytettävä vieritystapa, joko Normaali, Tasainen tai Automaattinen valinta.

TrackPoint-paikannuslaitteen keskipainikkeen asetusten muutto

Voit muuttaa TrackPoint-paikannuslaitteen asetuksia TrackPoint- tai UltraNav-paikannuslaitteen ominaisuusikkunassa tai hiiren ominaisuusikkunassa (se, tuleeko näkyviin TrackPoint- vai UltraNav-paikannuslaitteen ominaisuusikkuna, vaihtelee tietokonemallin mukaan).

1. Saat TrackPoint- tai UltraNav-paikannuslaitteen ominaisuusikkunan näkyviin avaamalla hiiren ominaisuusikkunan Ohjauspaneelissa ja valitsemalla joko TrackPoint- tai UltraNav-paikannuslaitteen välilehden (näkyviin tuleva välilehti vaihtelee tietokonemallin mukaan). Voit myös avata hiiren ominaisuusikkunan suoraan valitsemalla TrackPoint-paikannuslaitteen ominaisuudet -vaihtoehdon TrackPoint-paikannuslaitteen sisältävän järjestelmän tehtäväpalkin valikosta tai valitsemalla Lisäasetukset...-vaihtoehdon UltraNav-paikannuslaitteen sisältävän järjestelmän tehtäväpalkin valikosta. Jos käytössä on UltraNav-paikannuslaitteen sisältävä tietokonemalli, TrackPoint-paikannuslaitteen ominaisuudet -ikkunaan siirrytään napsauttamalla TrackPoint-asetusten painiketta.

2. Kun TrackPoint-paikannuslaitteen ominaisuusikkuna on avoinna, siinä näkyy Valitse haluamasi toiminto: -kohta, jossa voit valita TrackPoint-paikannuslaitteen keskipainikkeella toteutettavan toiminnon valitsemalla Vieritys-, Suurennuslasi- tai Ei kumpaakaan -vaihtoehdon.

3. Voit muuttaa vieritys- tai suurennuslasitoiminnon asetuksia napsauttamalla Asetukset...-painiketta.

4. Keskipainikkeen asetukset -ikkunassa voit valita käytettävän vierityslajin.

5. Valitse suurennuslasin käyttämä suurennuskerroin ja suurennettavan alueen koko. Jos valitset suurennuslasialueen kokoasetukseksi Mukautettu, voit itse määrittää alueen korkeuden ja leveyden kuvapisteinä.

6. Sulje Keskipainikkeen asetukset -ikkuna napsauttamalla OK-painiketta.

7. Voit tallentaa muutokset napsauttamalla TrackPoint-painikkeen ominaisuusikkunan Käytä-painiketta.

Paluu yläreunaan